Die weermag, wat hulle steeds aan die kant van die vorige president, die diktator Nicolas Maduro skaar, het die toegang na die parlement versper en Guaido en sy mede parlementslede moes hulle weg deur die soldate beur om die ingang van die gebou te bereik waar hulle die groot houtdeure oopgeforseer het. Die groep het na die vergadersaal gehardloop en terwyl hulle die land se volkslied sing, het hulle die wagte binne die saal weggestoot en afgemasjeer tot by die podium waar Guaido as interim president ingesweer is. Guaido het reeds hierdie rol verlede jaar aanvaar nadat sy party die heerskappy van Maduro op ’n tegniese punt in die grondwet onwettig kon verklaar.